Un brașovean a postat pe un site de adulți imagini intime cu fosta iubită. Sentința dată de judecători.
Un bărbat din Brașov, lăcătuș mecanic, a fost condamnat la 3 ani și opt luni de închisoare. Și-a șantajat fosta iubită cu publicarea pe internet a unor imagini intime cu aceasta. Le-a publicat pe un site pentru adulți și pe Facebook după ce a văzut-o pe fosta cu un alt bărbat în mall.
Judecătorii din Brașov dau detalii despre condamnarea pentru revenge porn, cum se numește publicarea pe internet a imaginilor intime cu fosta parteneră. Condamnatul e un lăcătuș mecanic, care a primit 3 ani și opt luni de închisoare și trebuie să plătească și 100.000 de lei daune morale.Inculpatul i-a spus persoanei vătămate (iubita, n.r.) că vrea să se culce cu el cât are el chef, până i se naște copilul, că dacă nu, va folosi fotografiile și filmulețele împotriva ei.Din motivarea instanței, reiese că a fost vorba despre șantaj. Bărbatul de 33 de ani era într-o altă relație și urma să devină tată, în momentul în care și-a șantajat fosta iubită.Femeia a acceptat, însă lăcătușul mecanic s-a răzbunat și a postat filmările pe un site pentru adulți, dar și pe facebook. Asta după ce a vazut-o pe fosta iubită în mall, cu un alt bărbat. El i-a trimis și un mesaj, că va fi admirată de mulți bărbați. Condamnarea de 3 ani și opt luni nu e definitivă.